บริษัท เมเจอร์ ซีนีเพล็กซ์ กรุ้ป จำกัด (มหาชน) ส่วนที่ 2 รายละเอียดบริษัทที่ออกหลักทรัพย์

2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

ความเป็นมาของธุรกิจในกลุ่มเมเจอร์ ซีนีเพล็กซ์

จากประสบการณ์ของนายจำเริญ พูลวรลักษณ์ ในธุรกิจโรงภาพยนตร์อันยาวนานกว่า 40
ปีในนามเครือเมเจอร์ กรุ้ป นายวิชา พูลวรลักษณ์
บุตรชายได้สานต่อประสบการณ์และเริ่มทำธุรกิจโรงภาพยนตร์ในแนวเอ็นเตอร์เทนท์คอมเพล็กซ์
(Entertainment Complex) ซึ่งเป็นการผสมผสานระหว่างโรงภาพยนตร์ (Cinema)
เข้ากับธุรกิจบันเทิง และกิจกรรมอื่นๆ ที่เกี่ยวเนื่องกัน เกิดเป็น “ศูนย์บันเทิง เมเจอร์ ซีนีเพล็กซ์”
(MAJOR CINEPLEX) เป็นศูนย์บันเทิงที่รวมเอาความบันเทิงหลากหลายรูปแบบไว้ในที่เดียว
โดยมีโรงภาพยนตร์“เมเจอร์ ซีนีเพล็กซ์”เป็นบริการบันเทิงหลัก และธุรกิจโบว์ลิ่งเป็นธุรกิจรอง
พร้อมเสริมด้วยบริการบันเทิงอื่นหลากหลายประเภท
เพื่อให้เกิดความสะดวกและความครบวงจรในการตอบสนองความต้องการของกลุ่มลูกค้าที่เข้าใช้บริการชมภาพยนตร์
อาทิเช่นร้านอาหาร ร้านหนังสือ ร้านจำหน่ายเทปเพลง วีดีโอ ร้านขายของที่ระลึก
บริการอินเตอร์เน็ท เป็นต้น ทำให้ลูกค้าของโรงภาพยนตร์เมเจอร์ ซีนีเพล็กซ์
สามารถเลือกหาความบันเทิงได้อย่างเต็มที่

ด้วยศักยภาพการเติบโตอย่างเข้มแข็ง บริษัทฯ ได้เปิดสาขาเพิ่มใน ปี 2546 อีก 3 สาขา คือ
สาขานครสวรรค์ สาขาอุดรธานี และสาขานนทบุรี และในสิ้นปี 2546 กลุ่มเมเจอร์ ซีนีเพล็กซ์
มีโรงภาพยนตร์ให้บริการรวมทั้งสิ้น 15 สาขา จำนวน 130 โรง
สามารถรองรับผู้ชมได้จำนวนรวมสูงถึง 32,500 ที่นั่ง และมีโบว์ลิ่งรวม 9 สาขา จำนวน 236
เลน

บริษัท เมเจอร์ ซีนีเพล็กซ์ กรุ้ป จำกัด (มหาชน) ส่วนที่ 2 รายละเอียดบริษัทที่ออกหลักทรัพย์

การปรับโครงสร้างภายในกลุ่มเมเจอร์ ซีนีเพล็กซ์

ในช่วงระหว่างปี 2545 และ 2546 กลุ่มเมเจอร์ ซีนีเพล็กซ์
มีการจัดโครงสร้างธุรกิจภายในกลุ่มให้มีความชัดเจนเพื่อเตรียมความพร้อมของกิจการเพื่อรองรับการเติบโตทางธุรกิจในอนาคต
ดังนี้

เมื่อวันที่ 1 สิงหาคม 2545 บริษัทฯ ได้เข้าซื้อสินทรัพย์ของ บริษัท เมเจอร์ โบว์ล จำกัด
(บริษัทย่อย ที่ถือหุ้นอยู่ 99.99%) และได้ดำเนินธุรกรรมแทน
เพื่อให้การทำงานมีความสะดวกและคล่องตัวขึ้น

เมื่อวันที่ 1 ธันวาคม 2545 บริษัทฯ ได้เข้าเป็นผู้เช่าพื้นที่แทนบริษัทย่อย ซึ่งบริษัทฯ ถือหุ้นอยู่
99.99% (บริษัท เมเจอร์ ซีนีม่า จำกัด) กับเจ้าของอาคาร บริษัท เดอะมอลล์
เอ็นเตอร์เทนเมนท์ จำกัด เพื่อเข้าไปดำเนินธุรกรรมแทนบริษัทย่อย
ให้การทำงานมีความสะดวกและคล่องตัวมากขึ้น

เมื่อวันที่ 18 สิงหาคม 2546 บริษัทฯ ได้เข้าซื้อหุ้นของบริษัท สยามฟิวเจอร์ ดีเวลอปเมนท์ จำกัด
(มหาชน) ในอัตราส่วน 25% เป็นมูลค่าการลงทุนประมาณ 180 ล้านบาท
เพื่อประโยชน์ในการขยายสาขาของบริษัทฯ ให้รวดเร็วมากยิ่งขึ้น

เมื่อวันที่ 11 กันยายน 2546 บริษัทฯ ได้เข้าซื้อหุ้น 49% ในบริษัท แคลิฟอเนียร์ ฟิสเนส เซ็นเตอร์
จำกัด เพื่อประกอบธุรกิจสถานออกกำลังกายในรูปแบบบันเทิง
เป็นการขยายการทำธุรกิจของบริษัทในรูปแบบใหม่

เมื่อวันที่ 1 ตุลาคม 2546 บริษัทฯ ได้เข้าร่วมจัดตั้งบริษัท อุดร ไฟว์สตาร์ ซีนีเพล็กซ์
ซึ่งมีลักษณะการดำเนินธุรกิจประเภทโรงภาพยนตร์ ซึ่งจะเป็นสาขาแห่งหนึ่งของกลุ่มเมเจอร์ฯ ต่อไป

และต่อมาเมื่อวันที่ 15 ตุลาคม 2546 กลุ่มของคุณสสิธร องค์วาสิฏฐ์ ซึ่งเป็นผู้ถือหุ้นที่เหลืออีกร้อยละ
33.33 ในกิจการของกลุ่มรัชโยธินและบจ.กรุงเทพ ไอแมกซ์ เธียเตอร์ รวมทั้งสิ้น 5 บริษัท
และจัดว่าเป็นบุคคลที่อาจขัดแย้งกับผู้บริหารหรือผู้ถือหุ้นรายใหญ่ของบริษัทฯนั้น
ได้ขายหุ้นที่ถืออยู่ทั้งหมดให้แก่ BANQUE BARING BROTHERS (SUISSE) S.A., GENEVA,
SWITZERLAND ทั้งนี้นิติบุคคลดังกล่าวมิได้เป็นนิติบุคคลของบุคคลที่อาจมีความขัดแย้ง
ส่งผลให้โครงสร้างของกลุ่มฯมีความชัดเจนในเรื่องการขจัดความขัดแย้งทางผลประโยชน์และให้ประโยชน์ดีที่สุดแก่ผู้ถือหุ้นรายย่อย

ปัจจุบัน ณ วันที่ 31 ธันวาคม 2546 กลุ่มเมเจอร์ ซีนีเพล็กซ์
ประกอบด้วยบริษัทภายในกลุ่มรวมทั้งหมด 15 บริษัท ดังภาพแสดงต่อไปนี้

บริษัท เมเจอร์ ซีนีเพล็กซ์ กรุ้ป จำกัด (มหาชน) ส่วนที่ 2 รายละเอียดบริษัทที่ออกหลักทรัพย์

โครงสร้างการถือหุ้นของกลุ่มเมเจอร์ ซีนีเพล็กซ์

ณ วันที่ 31 ธันวาคม 2546

__

จากการปรับโครงสร้างภายในกลุ่ม บริษัทฯ มีทุนจดทะเบียน รวมทั้งสิ้น 606,500,000 บาท
แบ่งออกเป็นหุ้นสามัญ 606,500,000 หุ้น เรียกชำระแล้ว 587,710,000 หุ้น มูลค่าที่ตราไว้หุ้นละ
1 บาท

หมายเหตุ : ผู้ถือหุ้นอื่นในบริษัทย่อยและบริษัทร่วม
ไม่มีความเกี่ยวข้องกับกลุ่มผู้ถือหุ้นหรือผู้บริหารของบริษัทฯ รายละเอียดปรากฏดังนี้

บจ.อุดร ไฟว์สตาร์ ซีนีเพเล็กซ็ - นายรัฐฉัตร ฉัตรพัฒนศิริ นายอรชัย ปุณณะนิธิ และนายพรชัย
อึ้งธนไพศาล มีสัดส่วนการถือ หุ้นประมาณร้อยละ 11 6 และ 3 ตามลำดับ

บจ.กรุงเทพ ไอแมกซ์ เธียเตอร์และกลุ่มของรัชโยธิน - Banque Baring Brothers
(Suisse) S.A. มีสัดส่วนการถือหุ้นประมาณร้อยละ 33.33

บจ.แคลิฟอร์เนียร์ ฟิสเนส เซ็นเตอร์ - อีลีท เพาเวอร์ โฮลดิ้งส์ อิงค์ และ บจก.เอฟดีอี ออฟ
เดอะ เวิล์ด มีสัดส่วนการถือหุ้น

ประมาณ ร้อยละ 47 และ 4 ตามลำดับ

บมจ.สยามฟิวเจอร์ ดีเวลลอปเมนท์ - กลุ่มวิฑูรชาติ กลุ่มสุทธพงศ์ และกลุ่มจันทรประภา
เป็นผู้ถือหุ้นใหญ่ โดยมีสัดส่วนการถือหุ้น ประมาณร้อยละ 28.85 25.57 และ 17.54 ตามลำดับ

** ปัจจุบัน บจ.เมเจอร์ โบว์ล และ บจ.เมเจอร์ ซีนีม่า
ได้หยุดดำเนินธุรกรรมโดยโอนธุรกรรมทั้งหมดให้กับบริษัทฯ

บริษัท เมเจอร์ ซีนีเพล็กซ์ กรุ้ป จำกัด (มหาชน) ส่วนที่ 2 รายละเอียดบริษัทที่ออกหลักทรัพย์

2.2 ภาพรวมการประกอบธุรกิจของบริษัท

กลุ่มเมเจอร์ ซีนีเพล็กซ์ วางนโยบายการประกอบธุรกิจหลักของกลุ่มคือการทำศูนย์รวมความบันเทิง
ในนาม “เมเจอร์ ซีนีเพล็กซ์” โดยมีธุรกิจโรงภาพยนตร์ “เมเจอร์ ซีนีเพล็กซ์” และธุรกิจโบว์ลิ่ง
“เมเจอร์ โบว์ล” เป็นบริการบันเทิงหลักที่จะดึงลูกค้าเข้ามาใช้บริการภายในสาขา
สำหรับพื้นที่ส่วนที่เหลือภายในสาขา จะถูกจัดสรรให้กับกิจการร้านค้าภายนอกเช่าดำเนินการ โดย
กลุ่มเมเจอร์ ซีนีเพล็กซ์
จะคัดสรรเฉพาะร้านค้าที่จำหน่ายสินค้าและบริการประเภทที่เสริมและสนับสนุนให้สาขามีความหลากหลายของสินค้าและความครบวงจรในงานบริการเพื่อความบันเทิงมากขึ้น
ทั้งนี้สินค้าและบริการนั้นจะต้องมีลักษณะสอดคล้องและตรงกับความต้องการและรสนิยมของกลุ่มลูกค้าของโรงภาพยนตร์และโบว์ลิ่งเป็นหลัก

การขยายสาขาในแต่ละครั้ง กลุ่มเมเจอร์ ซีนีเพล็กซ์ ให้ความสำคัญกับการเลือกทำเลที่ตั้งเป็นสำคัญ
สาขาของเมเจอร์ ซีนีเพล็กซ์ในแต่ละสาขาตั้งอยู่บนทำเลทองในเขตพื้นที่แหล่งชุมชนที่พักอาศัย
ใจกลางเมือง ใกล้สถานศึกษาและสถานที่ทำงานบริษัทเอกชนและราชการ
รวมทั้งการขยายสาขาของเมเจอร์
ซีนีเพล็กซ์เข้าไปในศูนย์การค้าเป็นโอกาสทางการค้าของกลุ่มเมเจอร์
ซีนีเพล็กซ์ในการสร้างฐานลูกค้าและธุรกิจโรงภาพยนตร์และธุรกิจโบว์ลิ่งให้กว้างขึ้น โดย
กลุ่มเมเจอร์ ซีนีเพล็กซ์ได้ยึดนโยบายการวางรูปแบบของสินค้าและบริการที่หลากหลายในทุกสาขา
ทำให้บริเวณพื้นที่ให้บริการในแต่ละสาขาแวดล้อมด้วยร้านค้าร้านอาหารนอกเหนือจากโรงภาพยนตร์และโบวิ์ลิ่งที่เป็นบริการเพื่อความบันเทิงหลัก

ภาพรวมการประกอบธุรกิจของกลุ่มเมเจอร์ ซีนีเพล็กซ์ใน 15 สาขา สิ้นสุด ณ วันที่ 31 ธันวาคม
2546 ภายใต้การบริหารงานของบริษัทฯ,บริษัทย่อย และบริษัทร่วม รวม 15 บริษัท
สามารถแสดงเป็นแผนภาพดังนี้

บริษัท เมเจอร์ ซีนีเพล็กซ์ กรุ้ป จำกัด (มหาชน) ส่วนที่ 2 รายละเอียดบริษัทที่ออกหลักทรัพย์

[TABLE]

จากภาพรวมการประกอบธุรกิจของกลุ่มเมเจอร์ ซีนีเพล็กซ์ดังแสดงข้างต้น
สามารถจำแนกตามรูปแบบการดำเนินธุรกิจออกได้เป็น 2 รูปแบบดังนี้

บริษัท เมเจอร์ ซีนีเพล็กซ์ กรุ้ป จำกัด (มหาชน) ส่วนที่ 2 รายละเอียดบริษัทที่ออกหลักทรัพย์

  รูปแบบที่ 1 : ศูนย์บันเทิง (Stand Alone Complex)

การประกอบธุรกิจในรูปแบบของศูนย์บันเทิง ในลักษณะ Stand Alone Complex กลุ่มเมเจอร์
ซีนีเพล็กซ์จะเป็นเจ้าของอาคารและจัดสรรพื้นที่ส่วนใหญ่เพื่อธุรกิจหลักคือโรงภาพยนตร์และโบว์ลิ่ง
และจัดสรรพื้นที่ส่วนที่เหลือเพื่อให้เช่าสำหรับร้านค้าต่างๆ
และกำหนดพื้นที่บางส่วนให้เป็นพื้นที่ใช้สอยส่วนกลางรวมทั้งลานจัดกิจกรรมการตลาด (Promotion
Hall)

จุดเด่นที่สำคัญของการเป็น Stand Alone Complex
ทำให้มีความคล่องตัวอย่างมากในการบริหารธุรกิจภายในพื้นที่ให้เกิดประสิทธิภาพและส่งผลต่อรายได้จากแต่ละธุรกิจในสาขา
โดยเฉพาะอย่างยิ่งความคล่องตัวในการกำหนดเวลาเปิด-ปิดอาคารซึ่งมีผลต่อระยะเวลาเปิดให้บริการและโอกาสการทำรายได้
การวางผังโครงสร้างพื้นที่บริการแต่ละส่วนอย่างเหมาะสม รวมถึงการกำหนดขนาดพื้นที่ร้านค้าเช่า
รวมทั้งการทำกิจกรรมการตลาดเพื่อกระตุ้นและสนับสนุนยอดขายในแต่ละสาขา

เมเจอร์ ซีนีเพล็กซ์ ในรูปแบบของศูนย์บันเทิง (Stand Alone Complex) ประกอบด้วย 3
สาขาได้แก่สาขาสุขุมวิท สาขารัชโยธิน และสาขารังสิต

  รูปแบบที่ 2 : สาขา

การประกอบธุรกิจในรูปแบบของสาขา กลุ่มเมเจอร์
ซีนีเพล็กซ์จะดำเนินการเช่าพื้นที่บางส่วนภายในอาคารศูนย์การค้า
การเช่าพื้นที่ทำให้มีข้อจำกัดในด้านของขนาดพื้นที่ให้บริการ
ดังนั้นบริการหลักที่มีในสาขาจะเปิดให้บริการส่วนโรงภาพยนตร์เป็นหลักและจัดสรรพื้นที่ส่วนเหลือจากบริเวณโรงภาพยนตร์เพื่อให้เช่าช่วงสำหรับเป็นร้านค้าให้บริการ
ยกเว้นบางสาขา หากได้พื้นที่เช่าที่มีขนาดใหญ่พอและมี
ความเหมาะสมของทำเลก็จะเปิดให้บริการทั้งโรงภาพยนตร์และโบว์ลิ่ง
และจัดสรรพื้นที่บางส่วนสำหรับให้เช่าช่วงต่อ (หากมีพื้นที่เหลือ)

บริษัท เมเจอร์ ซีนีเพล็กซ์ กรุ้ป จำกัด (มหาชน) ส่วนที่ 2 รายละเอียดบริษัทที่ออกหลักทรัพย์

2.3 โครงสร้างรายได้ของกลุ่มบริษัท

โครงสร้างรายได้ของบริษัทฯ และบริษัทย่อย ณ 31 ธันวาคม 2546 แสดงในตารางดังนี้

+--------------------------------+---------+--------+--------+-------+
| กลุ่มธุรกิจ                        | งบต     |        | งบตร   |       |
|                                | รวจสอบปี |        | วจสอบปี |       |
|                                | 2545    |        | 2546   |       |
+--------------------------------+---------+--------+--------+-------+
|                                | ล้านบาท  | ร้อยละ  | ล้านบาท | ร้อยละ |
+--------------------------------+---------+--------+--------+-------+
| ธุรกิจในกลุ่มบันเทิง                 | 1       | 65.98  | 1,     | 68    |
|                                | ,246.87 |        | 675.00 |       |
| 1. ส่วนงานธุรกิจโรงภาพยนตร์        |         | 11.45  |        | 12    |
|                                | 216.37  |        | 284.35 |       |
| 2. ส่วนงานธุรกิจโบว์ลิ่งและคาราโอเกะ |         | 6.95   |        | 7     |
|                                | 131.26  |        | 178.38 |       |
| 3. ส่วนงานธุรกิจโฆษณา             |         | 11.83  |        | 10    |
|                                | 223.56  |        | 254.49 |       |
| ธุรกิจเสริม                       |         | 3.80   |        | 3     |
|                                | 71.77   |        | 70.75  |       |
| 4. ส่วนงานธุรกิจให้เช่าและบริการ     |         |        |        |       |
|                                |         |        |        |       |
| 5. รายได้อื่น                     |         |        |        |       |
+--------------------------------+---------+--------+--------+-------+
| รวมรายได้                       | 1       | 100.00 | 2,     | 1     |
|                                | ,889.83 |        | 462.97 | 00.00 |
+--------------------------------+---------+--------+--------+-------+

1)  โครงสร้างรายได้ปี 2545 บริษัทฯ ได้เปิดให้บริการเพิ่มขึ้นอีก 7 สาขา รวมเป็น 12
    สาขาโดยทยอยเปิดตั้งแต่เดือน

  กุมภาพันธ์ 2545 ดังนั้นสาขาที่เปิดใหม่ในปี 2545 จะยังรับรู้รายได้ไม่เต็มปี

 รายได้จากส่วนงานธุรกิจโรงภาพยนตร์ประกอบด้วย รายได้จากการขายบัตรชมภาพยนตร์ รายได้จากการขายขนมและเครื่องดื่ม รายได้ส่งเสริมการขาย และรายได้ค่าบัตรสมาชิก 

  รายได้จากส่วนงานธุรกิจโบว์ลิ่งและคาราโอเกะ ประกอบด้วย รายได้จากค่าบริการเกมส์โบว์ลิ่ง
  รายได้จากค่าบริการห้องคาราโอเกะ รายได้จากค่าอาหาร และเครื่องดื่ม
  รายได้จากการให้เช่ารองเท้า

  รายได้จากส่วนงานธุรกิจโฆษณา ประกอบด้วยรายได้จากการให้เช่าสื่อ
  และเวลาในการโฆษณาในโรงภาพยนตร์

  รายได้จากส่วนให้เช่าและบริการ ประกอบด้วย รายได้ค่าเช่าและบริการ
  และรายได้ค่าสิทธิการเช่าและบริการตัดบัญชี

2)  สำหรับในปี 2546 บริษัทฯ ได้ขยายสาขาเพิ่มเติมอีก 3 แห่ง คือ

สาขานครสวรรค์ เริ่มรับรู้รายได้ตั้งแต่วันที่ 27 มิถุนายน 2546 ให้บริการทั้งโรงภาพยนตร์และโบว์ลิ่ง

1)  สาขาอุดรธานี เริ่มรับรู้รายได้ตั้งแต่วันที่ 19 ธันวาคม 2546 ให้บริการโรงภาพยนตร์

2)  สาขานนทบุรี เริ่มรับรู้รายได้ตั้งแต่วันที่ 19 ธันวาคม 2546
    ให้บริการทั้งโรงภาพยนตร์และโบว์ลิ่ง

  นอกจากนี้บริษัทฯ ยังได้เปิดให้บริการโบว์ลิ่งเพิ่มคือ ที่สาขาพระราม 3 โดยเริ่มรับรู้รายได้ตั้ง

แต่วันที่ 27 พฤษภาคม 2546

บริษัท เมเจอร์ ซีนีเพล็กซ์ กรุ้ป จำกัด (มหาชน) ส่วนที่ 2 รายละเอียดบริษัทที่ออกหลักทรัพย์

2.4 เป้าหมายการดำเนินธุรกิจ

กลุ่มเมเจอร์
ซีนีเพล็กซ์มีเป้าหมายหลักในการเป็นผู้นำในธุรกิจโรงภาพยนตร์โดยจะเพิ่มส่วนแบ่งการตลาดให้เพิ่มจากเดิมที่ร้อยละ
50 ในปี 2547 และเพื่อให้บรรลุเป้าหมายที่วางไว้ บริษัทฯ
ได้วางแผนการเพิ่มยอดขายโดยการลงทุนขยายสาขาและเพิ่มจำนวนโรงภาพยนตร์ให้มากขึ้น
เพื่อให้ครอบคลุมพื้นที่ให้บริการทั่วทุกเขตกรุงเทพมหานครและปริมณฑล รวมถึงต่างจังหวัด
ที่มีศักยภาพเพียงพอและคุ้มค่ากับการลงทุน และนอกเหนือจากการลงทุนขยายสาขาเพิ่มทางบริษัทฯ
ก็ยังมีนโยบายที่จะเพิ่มความสะดวกสบายกับผู้มาใช้บริการในการซื้อบัตรชมภาพยนตร์โดยนำเทคโนโลยีใหม่เข้ามาช่วยอำนวยความสะดวก
สำหรับช่องทางอื่นๆ ที่จะอำนวยความสะดวกให้กับผู้ใช้บริการโรงภาพยนตร์เมเจอร์ ซีนีเพล็กซ์ ในปี
2546 ซึ่งบริษัทฯ ได้ดำเนินการให้บริการแล้วในปัจจุบัน มีดังนี้

1.  ระบบ Call Center ที่ให้บริการลูกค้าด้วยการโทรเบอร์เดียว ( 02-515-5555 )
    จองบัตรได้ทุกสาขา

2.  ระบบการจำหน่ายบัตรผ่านทาง Internet โดยผ่าน website /
    WWW.Majorcineplex.com

3.  ระบบ Self Service
    โดยลูกค้าสามารถซื้อบัตรชมภาพยนตร์ด้วยตัวเองที่ตู้จำหน่ายบัตรอัตโนมัติ (ETM :
    Electronic Ticketing Machine)

4.  ระบบการซื้อบัตรชมภาพยนตร์ผ่านระบบโทรศัพท์มือถือ

สำหรับในปี 2547 บริษัทฯ
ได้เพิ่มการให้บริการในการสอบถามข้อมูลภาพยนตร์และการจองตั๋วชมภาพยนตร์ผ่าน BUG Lifes
1113 โดยในอนาคตบริษัทฯ ยังมีแผนที่จะให้บริการเพิ่มผ่านช่องทางอื่น ๆ
ให้มากขึ้นเพื่ออำนวยความสะดวกให้ลูกค้ามากที่สุด

นอกจากเป้าหมายการขยายธุรกิจโรงภาพยนตร์แล้ว บริษัทฯ
ได้กำหนดเป้าหมายในการเพิ่มส่วนแบ่งการตลาดและเพิ่มยอดขายจากธุรกิจโบว์ลิ่ง
และการให้บริการห้อง Karaoke ควบคู่ไปด้วย
โดยกำหนดเป็นนโยบายการลงทุนและการตลาดที่จะมีบริการโบว์ลิ่งควบคู่ไปกับโรงภาพยนตร์ในสาขาของเมเจอร์
ซีนีเพล็กซ์ โดยคำนึงความเหมาะสมของพื้นที่และความเป็นไปได้ของโครงการเป็นหลัก
ซึ่งปัจจุบันทางบริษัทฯ มีโบว์ลิ่งทั้งหมด 9 สาขา รวมจำนวน 236 เลน และห้องคาราโอเกะ 93
ห้อง ซึ่งบริษัทฯ มีแผนงานขยายโบว์ลิ่งอีก 7 แห่ง รวม 114 เลน ที่สาขาทองหล่อ, ฉะเชิงเทรา,
บางนา, บางกะปิ, เชียงใหม่, แจ้งวัฒนะ และปิ่นเกล้า

การที่บริษัทฯ ได้ร่วมลงทุนในบริษัท สยามฟิวเจอร์ ดีเวลอปเมนท์ จำกัด (มหาชน)
ซึ่งเป็นผู้ประกอบธุรกิจด้านพัฒนาอสังหาริมทรัพย์และบริหารพื้นที่
ซึ่งเป็นผู้ที่มีศักยภาพและชำนาญการพัฒนาอสังหาริมทรัพย์และบริหารพื้นที่ขนาดเล็ก
ซึ่งทำให้การขยายสาขาของบริษัทฯ เป็นไปได้อย่างรวดเร็วและครอบคลุมทุกพื้นที่ได้มากขึ้นด้วย
ทั้งนี้เนื่องจากบริษัทดังกล่าวมีความสามารถพัฒนาอสังหาริมทรัพย์สำหรับอาคารที่มีพื้นที่ใช้สอยไม่เกิน
10,000 ตารางเมตร เพื่อรองรับกับกฎหมายผังเมืองที่มีผลบังคับใช้ในบางพื้นที่ที่มีกฎหมายบังคับอยู่
โดยในปี 2547 บริษัทฯ มีแผนการขยายสาขาในพื้นที่ศูนย์การค้าของสยามฟิวเจอร์ จำนวน 3
แห่งด้วยกัน คือที่สาขาทองหล่อ, ฉะเชิงเทรา และแจ้งวัฒนะ

บริษัท เมเจอร์ ซีนีเพล็กซ์ กรุ้ป จำกัด (มหาชน) ส่วนที่ 2 รายละเอียดบริษัทที่ออกหลักทรัพย์

นอกจากแผนงานขยายธุรกิจโรงภาพยนตร์และโบว์ลิ่งซึ่งเป็นแหล่งรายได้หลัก
บริษัทฯได้เปิดกว้างที่จะขยายบริการบันเทิงในรูปแบบอื่นๆ
ที่สอดคล้องและเกี่ยวเนื่องกับบริการบันเทิงที่มีอยู่
โดยมีวัตถุประสงค์เพิ่มความหลากหลายของบริการเพื่อตอบสนองความต้องการของลูกค้าในรูปแบบที่เน้นความทันสมัย
โดยบริษัทฯ ได้มีการร่วมทุนกับบริษัท แคลิฟอเนียร์ ฟิสเนส เซ็นเตอร์ จำกัด
เปิดให้บริการสถานออกกำลังกาย ในรูปแบบบันเทิงสำหรับคนรุ่นใหม่ใส่ใจสุขภาพ*
และด้วยผลความสำเร็จในการขยายสาขาโรงภาพยนตร์และโบว์ลิ่งออกสู่ต่างจังหวัดเริ่มที่จังหวัดเชียงใหม่
และนครสวรรค์ ที่ได้รับการตอบรับเป็นอย่างดีเกินความคาดหมาย ทำให้บริษัทฯ
ได้มองหาโอกาสการขยายสาขาในจังหวัดที่มีกำลังซื้อและความเป็นไปได้ของโครงการสูงต่อไปในอนาคต
รวมทั้งบริษัทฯ มีแผนที่จะเพิ่มศักยภาพในการให้บริการในสาขาเดิมให้มากขึ้น
โดยการเพิ่มจำนวนโรงภาพยนตร์ที่สาขาเชียงใหม่ , ปิ่นเกล้า และสุขุมวิท